Cathrine Thorleifsson

**Marie Cathrine Moe Thorleifsson** (født 1982) er en norsk-amerikansk forsker og politisk antropolog. Hun er førsteamanuensis ved Sosialantropologisk institutt ved Universitetet i Oslo. Hun har også vært forsker ved Senter for ekstremismeforskning. Hennes forskingsinteresser omfatter studier av ytre høyre, nasjonalisme, radikalisering, rasisme og politisk vold. Fra 2022 til 2024 var hun leder for Ekstremismekommisjonen.

## Karriere
Hun har en doktorgrad i antropologi fra London School of Economics and Political Science (2012). Fra 2007 til 2009 gjorde Thorleifsson feltarbeid i Israel i grensebyen Kiryat Shemona. Hun utviklet teoretiske innsikter om nasjonalismen skiftende karakter  og hvordan identitet forhandles i hverdagsliv og i kontekst av krig og konflikt. Thorleifsson har studert arabisk ved Universitetet i Damaskus og hebraisk ved Universitetet i Haifa. 

Etter doktorgraden jobbet hun med postdoktorprosjektet «Nasjonalistiske responser på krisene i Europa» som utforsket renasjonaliseringsprosesser i Europa. Basert på feltarbeid i Ungarn og England undersøkte hun drivere for ytre høyre partier og bevegelser, som inngikk i et større forskningsprosjekt om globalisering ledet av Thomas Hylland Eriksen. Hun har senere forsket på hvordan muslim-fiendtlige og antisemittiske fiendebilder blir produsert og formidlet i digitale subkulturer. Hun arbeider fra 2021 med det EU-finansierte prosjektet DRIVE som utforsker hva som driver høyreekstrem og islamistisk radikalisering i Nederland, Danmark, Norge og Storbritannia. Hun var ansatt som forsker ved Senter for ekstremismeforskning fra 2016 til 2022 og ble i 2022 førsteamanuensis ved Sosialantropologisk institutt.

I tillegg til forskning har hun jobbet for FNs utviklingsprogram i Damaskus (2005) og utført konsulentoppdrag for Utenriksdepartementet og EU-kommisjonen om radikalisering og forebygging av ekstremisme. Thorleifsson bidrar jevnlig med ekspertanalyser og er en ettertraktet foredragsholder nasjonalt og internasjonalt. 

Hun ble i 2022 utnevnt av regjeringen til leder for Ekstremismekommisjonen, som hadde som oppgave å analysere kunnskap og komme med anbefalinger for å forbedre evnen til å forebygge radikalisering og ekstremisme.

I 2023 ble hun tildelt Formidlingsprisen av Universitetet i Oslo for sitt forskningsarbeid på terror og høyreekstrem ideologi. I 2024 ble hun tildelt prisen Fangenes Testamente som gis til «den eller de som i skrift, tale eller handling medvirker til opplysning som fremmer forståelsen av Det Onde slik at vi bedre skal bli i stand til å bygge barrierer mot det i vårt eget sinn. Prisen går i særdeleshet til forskere som har brukt av sin tid, kunnskap og innsikt for å bygge opp en reell beredskap mot ondskap – og til fremme for fred.» (*Fra statuttene for prisen.*)

## Bibliografi i utvalg
* *Nationalist responses to the crises in Europe: old and new hatreds*. Routledge, 2019.
* *Nationalism and the Politics of Fear in Israel: Race and Identity on the border with Lebanon*. I.B. Tauris, 2015.

* Thorleifsson, Cathrine (2023) *Innocence Reinvented: Far Right Mythmaking in Hungary.*  In *Polarized Pasts: Heritage and Belonging in Times of Political Polarization.* Edited by Elisabeth Niklasson. London: Berghan Books

* Thorleifsson, Cathrine (2022) "Kos og kaos: Om identitet og tilhørighet blant unge norske jøder". I Jødisk: Identitet, praksis og minnekultur. Redigert av Cora Alexa Døving. Universitetsforlaget. 

* Thorleifsson, Cathrine (2021) Lone actors with shared ideas. *Mainstreaming the Global Radical Right*. Edited by Eviane Leidig. Ibidem-Verlag.

* Thorleifsson, Cathrine (2020) *Understanding dehumanisation: how scholarship can defend the human in an era of illiberal nationalism*. In *Research and Human Rights.* Edited by Jakob Lothe. Oslo: Novus Press. . 

* Thorleifsson, Cathrine & Jupskås, Anders Ravik (2019) Defending the Endangered Nation: Nordic Identitarian Christianism in the Age of Migration. In *Contested Hospitalities in a time of migration: religious and secular counterspaces in the Nordic region.* Edited by Synnøve Bendixsen and Trygve Wyller. London: Routledge. 

* Thorleifsson, Cathrine (2019) The appeal of populist nationalism in the age of accelerated change. In *Tracking the Rise of the Radical Right Globally.* Edited by William Allchorn. Suttgart: Ibidem-Verlag/ Columbia University Press. ISBN 139783838273266. 

* Thorleifsson, Cathrine (2019) Donald Trump Declares Himself A “Nationalist”. In *Tracking the Rise of the Radical Right Globally.* Edited by William Allchorn. Suttgart: Ibidem Verlag/ Columbia University Press. ISBN 139783838273266. 

* Thorleifsson, Cathrine & Eriksen, Thomas Hylland (2018) Human waste in the land of abundance: Two kinds of Gypsy indeterminacy in Norway. In *Indeterminacy: Waste, Value and the Imagination*. Edited by Catherine Alexander and Andrew Sanchez. Oxford: Berghan Books.

* Thorleifsson, Cathrine (2017) From Coal to Ukip: The struggle over identity in post-industrial Doncaster. In *An Overheated World: An Anthropological History of the Early Twenty-first Century.* Edited by Thomas Hylland Eriksen. London: Routledge. 

* Thorleifsson, Cathrine (2016) Guarding the Frontier: On Nationalism and Nostalgia in an Israeli Border town. In *Identity Destabilised: Living in an overheated world*. Edited by Thomas Hylland Eriksen and Elisabeth Schober. London: Pluto Press.

## Referanser


## Eksterne lenker
*  Cathrine Thorleifsson hos Universitetet i Oslo
*